open-index/open-wikipedia-markdown huggingface dataset:
Svaneapoteket i Oslo

**Svaneapoteket** var det første apotek som ble opprettet i Oslo og det andre i Norge. Etter opprettelsen i 1628 holdt det til flere steder. Fra 1698 til 1896 lå apoteket i Tollbugata 21, på hjørnet ved Kongens gate. Fra 1896 til 2013 lå Svaneapoteket i Karl Johans gate 13. Apoteket ble lagt ned rundt årsskiftet 2013/2014. Apoteket var ved nedleggelsen Oslos eldste bedrift i kontinuerlig drift.

## Bygningen
Svaneapoteket flyttet i 1896 fra Tollbugata til Karl Johans gate 13. Bygningen er oppført i jernbetong som en av de første i *Kristiania*. Arkitekt var Ove Laurentius Ekman (1847–1921). Han var antagelig Norges mest produktive arkitekt på 1800-tallet. Han tegnet hundrevis av bygninger av alle slag. I 1890-årene oppførte Ekman en lang rekke forretningsgårder i Kristiania. Bygningene hans markerer et høydepunkt i norsk arkitektur og  håndverk. En utstrakt bruk av jernbjelker og søyler muliggjør de store vindusflatene og åpne planløsningene. Bygningen har en passasje mellom Stortorvet og Karl Johans gate som går langs apotekoffisinet og gir det lys.

## Apoteklokalet
Apoteklokalet er i nyklassissime. Materiale i innredning er mahogni og lønnetre og søyleskaftene er av marmor. Karakteristiske trekk ved dette apotekinteriøret er en leddet oppbygning som er understreket med kontraster i materialer og tydelige skiller mellom de forskjellige bygningsdeler. Gulv og tak er selvstendige arkitektoniske elementer, og lysskimrende overflater, blant annet taket laget av malt glass, gir en luftigere romvirkning.

Et stort arbeid er utført ved en restaurering hvor også noen bygningsdeler ble erstattet med nye nøyaktig kopiert etter de gamle. Noen bygningsdeler hadde imidlertid gått tapt, blant annet kassen som hadde vært plassert midt i disken. Denne hadde også skjult en bærende søyle som nå ble dekket med speil. Det ble også tilpasset en klokkekasse i fondveggen og på toppen av denne kom en ny svane av messing.

Gulvet er i hvit og brun teglstein i et vanlig mønster fra den tiden det ble laget. Det mest iøynefallende i rommet er det praktfulle taket av bemalt glass med motiver fra farmasien. Dette er blant annet legeguden Asklepios, gudinnen Hygiea og en rekke medisinplanter som Opiumsvalmue. Taket er utført av dekorasjonsmaler Wilhelm Krogh. Under bombeangrepet på Regjeringskvartalet 22. juli 2011 ble vinduene i passasjen knust, men glasstaket i apoteket holdt.

Etter at apoteket ble lagt ned ble lokalet ombygd, så langt fredningen av lokalet tillot, og i 2014 åpnet en vinbar i det tidligere apoteklokalet.

## Kulturminne
Svaneapoteket er et kulturminne og har nummer 86169 i Riksantikvarens kulturminnebase.

## Referanser

  
  


## Eksterne lenker
* 
* Om arkitekt Ekman
* Flere bilder av apoteket 
* Fra hellig hall til supermarked Apoteket i det 19. og 20. århundre
*
Gregorio Cortese

**  Gregorio Cortese** (født i 1483 i Modena i Italia, død 21. september 1548 i Roma) var en av den katolske kirkes kardinaler.

## Liv og virke
### Bakgrunn
Gregorio Cortese fikk utdannelse i de humanistiske emner i Modena under den lærde cistercienser Varino av Piacenza, og fortsatte så med rettslære i fem år, først ved universitetet i Bologna, så ved universitetet i Padova. Han tok doktorgraden som 17-åring.

Han gikk i kardinal Giovanni de' Medicis tjeneste (den senere pave Leo X).

### Reformarbeid
Cortese ble munk, og da kardinalen ble valgt til pave i 1513 skrev han til ham og formante ham til å arbeide for kirkelig reform.

Han ble abbed en rekke steder, og i Venezia ble han kjent med kardinal Pietro Bembo.

I 1536 utnevnte pave Paul III ham til en kommisjon som skulle forberede et skriv som skulle påpeke de viktigste misbruk i kirken som det måtte ryddes opp i. Rett etter ble han apostolisk visitator og reformator for hele landet. Han var med kardinal Lorenzo Campeggio, nuntien i Tyskland, til religionsamtalene i Worms i 1540 mellom katolikker og lutheranere.

### Kardinal
Han ble kreert til kardinal av pave Paul III den 2. juni 1542. I 1543 fikk han sammen med en rekke andre kardinaler i oppgave å forberede et kirkelig reformkonsil.

En annen kardinal i samme slekt var Ludovico Cortese (kreert 1294).

## Referanser


## Litteratur

## Eksterne lenker
*  Biografi på The Cardinals of the Holy Roman Church
19. etappe i Tour de France 2005

## [[Issoire]] – [[Le Puy-en-Velay]]
***Etappe:** 19
***Dato:** 22. juli 
***Lengde:** 153,5 km
***Norske resultater:**
:6. Kurt-Asle Arvesen + 2:48 min
:15. Thor Hushovd + 4:31 min
***Gjennomsnittshastighet:** 43,225 km/t

## Innlagte spurter

### Grønn trøye

**1. mellomsprint** i Ambert (55,5 km)

**2. mellomsprint** i Bellevue-la-Montagne (123,5 km)

### Klatretrøye
**[[Côte des Gerbaudias]]** Kategori 4 (23 km)

**[[Côte de Saint-Eloy-la-Glacière]]** Kategori 3 (38,5 km)

**[[Col des Pradeaux]]** Kategori 2 (68 km)

**[[Côte des Terrasses]]** Kategori 4 (96 km)

**[[Côte de Malaveille]]** Kategori 4 (107,5 km)

## Eksterne lenker
* Etappebeskrivelse og recap på cyclingnews.com
Giuseppe Guerini

**Giuseppe Guerini** (født 1970) er en tidligere profesjonell landeveissyklist. Siden 1999 har han syklet for det tyske T-Mobile Team. Han ble hentet til laget for å være hjelperytter for Jan Ullrich. I 1997 og 1998 kom han på tredjeplass i Giro d'Italia. Han har dessuten en andreplass sammenlagt fra Tour de Suisse i 2003.

Guerini huskes spesielt for sammenstøtet med en tilskuer da han var alene i brudd under Tour de France i 1999, like før målgang i L'Alpe d'Huez. Til tross for at han veltet, greide Guerini å beholde forspranget han hadde opparbeidet seg, helt til mål. Først seks år senere, i Tour de France 2005, lyktes det ham å vinne ytterligere en etappe, den 19.

Han la opp mot slutten av 2007-sesongen.

## Etappeseire i [[Tour de France]]
* 1999: 10. etappe fra Sestrières til L'L'Alpe d'Huez.
* 2005: 19. etappe fra Issoire – Le Puy-en-Velay.

## Referanser


## Eksterne lenker
*
Enjoy Your Rabbit

***Enjoy Your Rabbit*** er et musikkalbum laget av den amerikanske musikeren Sufjan Stevens. Albumet er et konseptalbum basert på de kinesiske himmeltegnene, og er lydmessig en tilnærming til elektronika.

## Sporliste
#«Year of the Asthmatic Cat» 	
#«Year of the Monkey» 	
#«Year of the Rat» 	
#«Year of the Ox» 	
#«Year of the Boar» 	
#«Year of the Tiger» 	
#«Year of the Snake» 	
#«Year of the Sheep» 	
#«Year of the Rooster» 	
#«Year of the Dragon» 	
#«Enjoy Your Rabbit» 	
#«Year of the Dog» 	
#«Year of the Horse» 	
#«Year of Our Lord»

## Eksterne lenker
*
A Sun Came

***A Sun Came*** er debutalbumet til den amerikanske musikeren Sufjan Stevens. Albumet ble gitt ut på nytt i 2004, etter Stevens' suksess med *[[Michigan (album)|Michigan]]*. Han spiller fjorten forskjellige instrumenter på albumet.

## Sporliste
#«We Are What You Say»
#«A Winner Needs a Wand»
#«Rake» 	
#«Siamese Twins» 	
#«Demetrius» 	
#«Dumb I Sound» 	
#«Wordsmith's Ridge» 	
#«Belly Button» 	
#«Rice Pudding» 	
#«Loverless Bed (Without Remission)» 	
#«Godzuki» 	
#«Super Sexy Woman» 	
#«Oracle Said Wander» 	
#«Happy Birthday» 	
#«Jason» 	
#«Kill» 	
#«Leil» 	
#«Sun Came» 	
#«Satan's Saxophones» 	
#;Bonusspor på nyutgivelsen fra 2004
#«You are the Rake»
#«Joy! Joy! Joy!»

## Eksterne lenker
*
Sandy Casar

**Sandy Casar** (født 1979) er en fransk syklist.

Casar kjørte profesjonelt fra 2000 til 2013 for det franske laget Française des Jeux. Han regnes som en fremragende klatrer.

I 2002 kom Casar på 2.-plass i Paris&ndash;Nice. I 2003 vant han en etappeseier under Tour de Suisse, og kom på 13.-plass sammenlagt i Giro d'Italia.

Under Tour de France 2004 endte han på 16.-plass i sammendraget, 28 minutter og 53 sekunder bak vinneren Lance Armstrong. Dette resultatet holdt til 2.-plass i konkurransen om beste rytter under 26 år.

I 2005 vant han Route du Sud sammenlagt, og i 2006 tok enda et steg opp med en 6.-plass sammenlagt i Giro d'Italia.

Under Tour de France i 2007 tok han sin første etappeseier da han vant den 18. etappen. På den 16. etappe i Tour de France 2009 kom han på 2.-plass, men ble senere tildelt seieren ettersom Mikel Astarloza testet positivt på EPO. 
13. juli 2010 vant han den 9. etappen i Tour de France. Dette var hans tredje etappeseier i det prestisjefylte rittet.

## Meritter

;2000
:5.-plass sammenlagt, Tour Down Under
;2002
:4. etappe, Circuit Franco-Belge
:2.-plass sammenlagt, Paris–Nice
::Ungdomstrøya
:3.-plass, Paris–Camembert
;2003
:4. etappe, Sveits rundt
:2.-plass, GP Le Télégramme
:2004
:2. etappe, Tour du Poitou-Charentes
:2.-plass sammenlagt, Route du Sud
;2005
:Sammenlagt, Route du Sud
:3.-plass, Paris–Camembert
;2006
:6.-plass sammenlagt, Giro d'Italia
;2007
:18. etappe, Tour de France
;2008
:3.-plass, La Poly Normande
;2009
:16. etappe, Tour de France
;2010
:9. etappe, Tour de France
;2011
:Paris–Camembert
:3.-plass, Tour du Finistère
;2012
:4.-plass sammenlagt, Tour of Oman

## Referanser


## Eksterne lenker
* 
*
Øystat

**Øystat** er en stat som helt og holdent ligger på en øy eller flere øyer. 47 av verdens stater er øystater, blant annet de fleste mikrostatene.

Øystater kan deles inn i to hovedgrupper. Den første er øystater som er store, relativt folkerike og vanligvis i nærheten av et kontinent. Disse inkluderer Storbritannia, Japan, Indonesia, Filippinene og Madagaskar. Disse statene har som regel kulturelle og politiske likheter med sine fastlandsnaboer. Statusen som øy har noen ganger vært en viktig fordel som har isolert dem fra invasjon og gjort dem viktig i regional handel på grunn av beliggenheten og befolkningens maritime ferdigheter. Australia kan plasseres i denne kategorien i ytterste forstand; en øy så stor at den anses for å være et kontinent.

Mindre øystater som Komorene, Bahamas, Tonga og Maldivene skiller seg ofte svært mye fra fastlandsstater. Den lille størrelsen betyr vanligvis at det er lite landbruksområder og få naturressurser. Mange mindre øystater har imidlertid i moderne tid blitt trekkplaster for turisme, som idag ofte er den dominerende industrien.

Noen øystater er samlet på en eller to hovedøyer, som Storbritannia og Fiji. Andre er spredt utover hundrevis eller tusenvis av mindre øyer, som Indonesia eller Maldivene. Noen øystater deler øyene sine med andre stater; disse inkluderer Irland, Storbritannia, Indonesia, Papua Ny-Guinea og Haiti.

## Se også
* Liste over øynasjoner

## Referanser


## Eksterne lenker
*
Fédération internationale des échecs

**Fédération internationale des échecs** (**FIDE**), på norsk **Verdenssjakkforbundet**, er en internasjonal organisasjon som forener de ulike nasjonale sjakkforbundene i verden. FIDE ble grunnlagt i Paris 24. juli 1924. Forbundets motto er *Gens una sumus* («Vi er ett folk»). Forbundets president er fra oktober 2018 russeren Arkadij Dvorkovitsj.

I tillegg til å organisere verdensmesterskapet i sjakk, verdensmesterskapet i sjakk for kvinner og sjakkolympiader, beregner FIDE Elo-rating til spillerne, definerer reglene i sjakk, tildeler titler som Stormester i sjakk, Internasjonal mester og FIDE-mester med mer.

I begynnelsen hadde FIDE liten makt. Dette var i hovedsak fordi Sovjetunionen nektet å delta, fordi man anså at sjakk og politikk var uløselig knyttet sammen, og FIDE var en ikke-politisk organisasjon. Dette endret seg imidlertid da verdensmesteren Aleksandr Alekhin døde i 1946. FIDE organiserte en turnering for å finne en tronarving, og Sovjetunionen ble med fordi de innså at dette var en prosess de måtte ta del i.

Fra denne turneringen i 1948 (som Mikhail Botvinnik vant) og frem til 1993 var FIDE den eneste organisasjonen som organiserte verdensmesterskap i sjakk. De var likevel innblandet i kontroversielle episoder, som i 1975 da Bobby Fischer mistet tittelen etter at FIDE nektet å oppfylle alle kravene hans i forbindelse med matchen mot Anatolij Karpov. I 1984 avbrøt FIDE-president Florencio Campomanes matchen mellom Karpov og Garri Kasparov uten at det var falt noen avgjørelse. I 1993 brøt Kasparov og utfordreren Nigel Short (som hadde kvalifisert seg via FIDE-systemet) ut fra FIDE for å spille finalematchen i regi av den nydannede Professional Chess Association (PCA). I årene som fulgte eksisterte det to parallelle verdensmesterskap &ndash; ett i FIDE-regi og det andre under ulike organisasjoner. De siste årene fram til 2004 ble FIDEs mesterskap arrangert som rene cupturneringer med kamper med kortere betenkningstid, en endring som også skapte kontroverser.

Beslutningen om å arrangere VM 2004 i Libya var kontroversiell. Det har også vært uenighet omkring FIDEs behandling av den såkalte Praha-avtalen, en plan for å gjenforene de to verdensmestertitlene.

I 2006 ble det arrangert en VM-match mellom FIDE-verdensmester Veselin Topalov og den alternative verdensmesteren Vladimir Kramnik. Kramnik vant matchen og ble dermed den ubestridte verdensmesteren. 

I 1999 ble FIDE anerkjent av IOK. To år senere innførte man IOKs reglement mot doping. FIDE har uttalt at man ønsker at sjakk skal bli en del av de olympiske leker.

Det norske medlemsforbundet er Norges Sjakkforbund

## Liste over FIDE-presidenter

## FIDE verdensmester i sjakk

## Referanser


## Eksterne lenker
* 
*
Bobby Julich

**Robert Julich**, kalt **Bobby Julich** (født 1971) er en amerikansk tidligere syklist.

Julich ble profesjonell i 1992, begynte å sykle for laget Spago. Han ble etter hvert en meget god temporytter, og viste seg også sterk i fjellene. Man ble oppmerksom på ham i 1996, da han kom på niendeplass i Vuelta a España. To år senere oppnådde han en fremragende tredjeplass i Tour de France. De neste fire årene, på lagene Crédit Agricole og Team Telekom, fant han ikke tilbake til gamle takter, og oppnådde ikke en eneste seier. Dette endret seg da han i 2004 kom til Team CSC og Bjarne Riis. Han vant sølvmedalje i temporitt i OL 2004 i Athen, og i 2005 vant han Paris&ndash;Nice.

I 2012 innrømmet Julich doping i sin karriere som syklist.

## Meritter
* 1997 – Tour de l'Ain
* 1998, 2005 – Criterium International
* 1998 – 3.-plass i Tour de France
* 2004 – OL-sølv i individuelt temporitt
* 2005 – Paris-Nice

## Referanser


## Eksterne lenker
*
Johan Caspar de Cicignon

**Johan Caspar de Cicignon** (1625–1696) var en luxemburgsk adelsmann som tjenestegjorde som dansk-norsk general, ingeniør og byplanlegger.

## Liv og virke
### Bakgrunn
Cicignon hørte til en fransk adelig slekt som eide gods i Lorraine og Luxembourg.

### Offiser
I 1657 ble han dansk offiser. I 1660-årene ble han utnevnt til kommandant ved Bergenhus festning.

Senere kom han over i stridende tjeneste. Etter slaget ved Lund i Sverige i desember 1676 måtte han tåle kritikk for svak taktisk ledelse, og ble etter eget ønske stasjonert i Fredrikstad. Her gikk han med iver og dyktighet inn for å utvikle befestningene, og skaffet seg etter hvert ry som ingeniør og byplanlegger.

I 1681 ble Cicignon sendt til Trondheim for å lede gjenoppbyggingen av byen etter bybrannen. Han utarbeidet da den byplanen som Midtbyen i Trondheim fortsatt er regulert etter, og som regnes som det fremste eksemplet på en barokk byplan i Norge. Cicignon planla også Kristiansten festning, og han la ned grunnsteinen til denne i 1682. Samme år ble også Kongsvinger anlagt etter en plan av Cicignon. Cicignon har også fått en plass oppkalt etter seg i Trondheim, Cicignons plass, beliggende mellom Krambugata og Søndre gate.

Sine senere år levde Cicignon etter eget ønske i Fredrikstad (på herregården Trosvig). Her gjorde han det godt i eiendomsspekulasjon, og endte sine dager i stor velstand. For sin innsats for Fredrikstad har han også fått en bydel oppkalt etter seg. Han tegnet også inn sitt monogram på en høyde i Fredrikstad-marka, et sted mellom Oredalen og Bjørndalen. Han ble sannsynligvis begravet i det som i dag er Gamle Glemmen kirke i Fredrikstad.

## Se også
* Cicignon, bydel i Fredrikstad oppkalt etter Johan Caspar de Cicignon

## Referanser


## Litteratur
* Trondheim Historiske forening, 300 år med Cicignon 1681- 1981, Trondheim 1981 ISBN 82-990757-1-8

## Eksterne lenker
*
Gaspar de Ávalos de la Cueva

**  Gaspar de Ávalos de la Cueva ** (død 2. november 1545) var en av den katolske kirkes kardinaler. Han var biskop av Compostela i Spania.

Han ble kreert til kardinal av pave Paul III den 19. desember 1544.

## Referanser


## Eksterne lenker
* The Cardinals of the Holy Roman Church
Bartolomé de la Cueva y Toledo

**Bartolomé de la Cueva y Toledo** (født 1499 i Cuéllar i Segovia i Spania, død 29. juni 1562) var en av den katolske kirkes kardinaler. Han var prest i bispedømmet Segovia i Spania.

Han ble kreert til kardinal av pave Paul III den 19. desember 1544.

## Referanser
Induksjon

**Induksjon** (fra latin *inductio*, «innføring») kan sikte til flere vitenskapelige betydninger:

*Induksjon i matematikken, en metode å trekke logiske slutninger ved hjelp av abstrakte skritt fra *n* til *n*+1.
* Induksjon i filosofien og logikken, en metode som bygger på at slutninger fører frem til allmenngyldige setninger.
* Elektromagnetisk induksjon, frembringelse av elektromotorisk spenning (EMS) i en leder når den blir utsatt for et varierende magnetfelt.
* Elektrostatisk induksjon, omfordeling av elektrisk ladning i et objekt forårsaket av påvirkning fra nærliggende ladninger.

## Se også
* Deduksjon
* Induktans
Federico Cesi (kardinal)

**Federico Cesi** (født 2. juli 1500, død 28. januar 1565) var en av Den katolske kirkes kardinaler. Han var prest i bispedømmet Todi i Italia.

Han ble blispeviet den 22. september 1538 av biskop Alfonso Oliva O.S.A. av Bovino, medkonsekrerende var biskop Cristoforo Spiriti av Cesena og biskop Baldo Ferratini av Lipari.  

Han ble kreert til kardinal av pave Paul III den 19. desember 1544, med *[[San Pancrazio (Roma)|San Pancrazio]]* som tittelkirke; han opterte senere for *[[Santa Prisca (Roma)|Santa Prisca]]*.

Han var bror til kardinal Paolo Emilio Cesi.
## Episkopalgenealogi
Hans episkopalgenealogi er:
* Kardinal Girolamo Grimaldi (?-1541)  *bispeviet 1529
* Erkebiskop Martin de Portugal (?-1542) *1533
* Erkebiskop Alfonso Oliva, O.S.A. (?-1544) *1535
* Kardinal *Federico Cesi* (1500-1565) *1538

## Referanser


## Eksterne lenker
*  Biografi på The Cardinals of the Holy Roman Church
Det tyske keiserrike

**Det tyske keiserrike** (tysk: *Deutsches Kaiserreich,* offisielt *[[Deutsches Reich]]*), også kalt **Det tyske rike**, **Det annet rike**, eller **det keiserlige Tyskland**, er en historisk tysk stat. Staten eksisterte fra den tyske samlingen og riksgrunnleggelsen i 1871, og sluttet med Tysklands nederlag i første verdenskrig i 1918, da Keiser Wilhelm II abdiserte. Tyskland var i denne perioden en føderasjon av en rekke kongeriker, storhertugdømmer, hertugdømmer, fyrstedømmer og byrepublikker. Det tyske riket var et konstitusjonelt monarki med kongen av Preussen som keiser og dermed rikets statsoverhode. Tyskland var et av de første landene i Europa som innførte allmenn stemmerett (for menn); det skjedde samtidig med riksgrunnleggelsen i 1871.

## Det tyske keiserrikets politiske system
Det forente Tyskland ble mer demokratisk enn hva Preussen og de fleste andre tyske statene hadde vært før samlingen. Det ble opprettet en riksdag som var en ren fortsettelse av riksdagen fra det nordtyske forbund. Alle menn over 25 år hadde stemmerett ved riksdagsvalget. Samtidig hadde flere delstater, fremfor alt Preussen i behold den udemokratiske treklassestemmeretten. Lovforslag måtte godkjennes av førstekammeret, som fungerte som et overhus. Her var den prøyssiske innflytelsen såpass stor at mange lovforslag kunne blokkeres.

Den viktigste politiske maktpersonen var fortsatt keiseren. Det ble således ikke innført parlamentarisme, men fungerte slik at det var keiseren som utpekte rikskansleren og regjeringen. Disse organene var ansvarlig bare overfor keiseren og ikke overfor parlamentet. Kongen av Preussen ble automatisk også keiser i Tyskland.

De tyske statene beholdt sitt indre selvstyre, men utenrikspolitisk var det den prøyssiskdominerte sentralregjeringen som styrte. Hver stat hadde imidlertid sitt eget parlament og sine egne regjeringer. Formelt hadde også de forskjellige statene separate militære styrker, men i krig ville de bli stilt under en sentral, prøyssisk generalstab.

## Kolonier
:*Utfyllende artikkel: [[Liste over tidligere tyske kolonier]]*

## Referanser


## Eksterne lenker
*
Jacques d’Annebaut

**Jacques d’Annebaut** (født ca. 1500, død 6. juni 1557) var en av Den katolske kirkes kardinaler. Han var biskop av Lisieux i Frankrike. 

Han ble kreert til kardinal av pave Paul III den 19. desember 1544, med *[[Santa Susanna]]* som tittelkirke.

## Referanser
Eddy Mazzoleni

**Eddy Mazzoleni** (født 29. juli 1973 i Bergamo) er en italiensk syklist.

Mazzoleni startet proffkarrieren i 1996 i laget Saeco. I 2000 syklet han for Polti, de neste to årene for Tacconi-Vini Caldirola, og i 2003&ndash;2004 igjen for Saeco. I 2005 var han i Lampre-Caffita, og i 2006 syklet han for T-Mobile Team. Første del av 2007-sesongen syklet han for Astana Team. 16. juli bestemte han seg for å legge opp etter å ha vært suspedert fra laget etter en dopingsak http://www.cyclingpost.com/rider/article_005104.shtml.

Mazzoleni har deltatt fire ganger i Tour de France, men ikke vunnet noen etappe. Den beste sammenlagtplasseringen er en 13.-plass fra 2005.

## Resultater
* 1999 Tredjeplass i Lombardie rundt
* 2000 Seier på 3. etappe i Tour de Romandie
* 2000 Seier på 6. etappe i Tour de Suisse
* 2007 Tredjeplass sammenlagt i Giro d'Italia

## Referanser


## Eksterne lenker
*
Sedan (Ardennes)

**Sedan** er en by og kommune nordøst i Frankrike i departementet Ardennes. Den har  innbyggere (2018) og ligger i regionen Grand Est. Det historiske sentrum er bygd på en halvøy dannet av en sving i elva Meuse. Byen var lenge et senter for klesproduksjon, startet av kardinal Mazarin, noe som støttet opp om utviklingen av byen.

## Geografi
Byen ligger ti kilometer sør for den franske grense mot Belgia ved bredden av elven Meuse og ved den parallelt løpende skipsfartskanal Canal de la Meuse (tidligere: Canal de l’Est, branche Nord).

## Historie

En *villa*, det vil si en landsens residens, er attestert på stedet i året 997. I middelalderlatin het den *Villa Sedensi*.

På 1500-tallet var Sedan et tilfluktssted for protestantiske flyktninger under hugenottkrigen.

Frem til 1651 tilhørte fyrstedømmet Sedan familien La Tour d'Auvergne. Den best kjent av disse var marskalk Turenne, født i Sedan 11. september 1611. Med støtte fra det tysk-romerske rike klarte Sedan under trettiårskrigen å beseire Frankrike ved slaget ved La Marfée. Men rett etter seieren ble byen beleiret, og dens hertug, Frédéric Maurice de La Tour d'Auvergne, kapitulerte til Frankrike. Et år etter kapitulasjonen inkorporerte hertugen Sedan i Frankrike, som takk for at han ikke ble dømt til døden etter at han hadde vært innblandet i en konspirasjon mot Frankrike.

Académie Sedan, den høyere skole etablert i byen i 1579, bestod frem til 1681.

Den 2. september 1870 under den fransk-prøyssiske krig ble den franske keiser Napoleon III tatt til fange sammen med 100&nbsp;000 av sine soldater  under slaget ved Sedan. Denne store tyske seier, som gjorde det «andre rike» i Tyskland mulig, førte til at 2. september ble erklært til «Sedandagen» (*Sedantag*) og en nasjonal tysk merkedag i 1871, noe som vedvarte frem til 1919.

Under første verdenskrig var Sedan under tysk kontroll det meste av tiden. Den 13. november 1917 paraderte den tyske 13. divisjon over plassen *d'Alsace-Lorraine* i byen for den tyske kronprins.

Under den andre verdenskrig invaderte tyske styrker først det nøytrale Belgia og krysset elva Meuse på flytebroer ved Sedan den 14. mai 1940, i hva som senere ble kjent som slaget om Frankrike. Kampene ved Sedan var harde skjønt ikke langvarige. Tyskerne under Heinz Guderian ble noe sinket av at franskmennene hadde sprengt alle broer. Dette gjorde at tyskerne kom seg forbi de sterkeste strekkene av franske festningsverker kalt Maginotlinjen.

## Festning

Sedan er kjent for sin middelalderborg, som visstnok skal være den største borgen fra middelalderen i Europa med er totalt flatemål på 30&nbsp;000 m² fordelt på syv nivå. Det er det eneste som er igjen av det en gang enorme festningsverket i og rundt byen. Byggingen begynte i 1424 og festningsverkene ble stadig utbedret etterhvert.

## Referanser


## Eksterne lenker
* 
* Kommunedata INSEE
* The German breakthrough in 1940
* Webpage about the fortifications of Sedan 
* Article on the Battle of Sedan at 'Battlefields Europe'
Sylinder

**Sylinder** (via latin *cylindrus*, fra gresk *kylindros*, «valse, rulle») er et legeme som består av en sideflate som er rund eller avlang. Den kan være enten rett eller skjev. Dens volum kommer man frem til ved å gange arealet til en av endeflatene med høyden.
:V = \pi r^2 h \, 
Areal kommer man frem til ved å addere arealet av alle flatene sammen.
:A =  \text{(endeflater)} + \text{(sideflate)} = 2 \pi r^2 + 2 \pi r h \, 
Treghetsmoment til en sylinder kan regnes ut ved
:I = \frac{1}{2} M r^2 

## Referanser


## Eksterne lenker
*
Pyramide

:*Denne artikkelen omhandler den geometriske figuren pyramide. For byggverk, se [[pyramide (byggverk)]]. 

En *'pyramide*' er et legeme som består av en grunnflate (base), med et gitt antall sider (n-sider, hvor n[[Ulikhet (matematikk)|≥]]3). Ved hver av disse sidene er en [[trekant]]formet side. Det tredje hjørnet til disse trekantene møtes i et felles punkt, som ikke behøver å være plassert direkte over grunnflaten. Sammen danner alle disse sidene et [[konisk]] [[objekt]] med en [[polygonal]] grunnflate.

Er grunnflaten også en trekant, består pyramiden av fire trekanter, og er da et [[tetraeder]]. Når man ikke kjenner grunnflaten, går man ut fra at den er et [[rektangel]], som i de kjente egyptiske pyramidene.

== Volum ==




[[Volum]]et av en pyramide er 

:<math>V = \frac{1}{3} Ah</math>

hvor *A* er [[areal]]et av grunnflaten, og *h'' er høyden, avstanden fra spissen og rett ned til planet, som grunnflaten er plassert i. Fra grunnflaten til spissen. Denne formelen passer for alle pyramider, og for alle kjegler med andre fasonger på grunnflatene.

Pyramidene i Egypt og Mexico har form som pyramider med fire trekanter på siden. Se pyramide (byggverk).
Sedan

**Sedan** kan vise til: 
*Sedan (bil), en betegnelse på en type bil
*Sedan (Ardennes), en by i Frankrike
*CS Sedan Ardennes, en fransk fotballklubb
Durante de Duranti

**Durante de Duranti** (født 5. oktober 1507  i Palazzolo sull'Oglio, død 24. desember 1558 i Brescia) var en av Den katolske kirkes kardinaler. Han var biskop av Cassano i Italia.

Han ble kreert til kardinal av pave Paul III den 19. desember 1544.

## Episkopalgenealogi
Hans episkopalgenealogi er:
* Kardinal Juan Pardo de Tavera (1504-1577) 
* Kardinal *Durante de Duranti* (1507-1558) * bispeviet 1540

## Referanser


## Eksterne lenker
* Biografi på The Cardinals of the Holy Roman Church
Niccolò Ardinghelli

**  Niccolò Ardinghelli ** (født 17. mars 1503 i Firenze i Den florentinske republikk, død 22. august 1547 i Roma) var en av Den katolske kirkes kardinaler, som innehadde en rekke embeder i den romerske kurie.

## Liv og virke
### Bakgrunn, utdannelse, tidlig karriere
Niccolò Ardinghelli  kom fra en florentinsk adelsslekt. Som ung mann studerte han latin, gammelgresk, juss. poesi og italiensk litteratur.

Sannsynligvis bidro den omstendighet at hans far Pietro hadde vært sekretær til pave Leo X til at Niccolò Ardinghelli fikk en lett inngang og rask karriere i den romerske kurie. Han ble apostolisk protonotar i 1523. Raskt fikk han også kanonikater i Pisa og i Firenze. Sine juridiske studier begynte han ved universitetet i Pisa, vekslet imidlertid i 1524 over til universitetet i Padova etter invitasjon fra kardinal Pietro Bembo; der avsluttet han studiene, og forble der til  1526.

Det er mindre avklart hvor han var de påfølgende årene, men i 1536 ble han i Roma opptatt som sekretær i medarbeiderstaben rundt kardinal Alessandro Farnese. I juni 1540 ble han sekretær for pave Paul III og var også datar, først sammen med Girolamo Capodiferro, og fra 1542 alene.

Han ble utsendt som nuntius til kong Frans I av Frankrike for å oppmuntre til fredsforhandlinger med keiser Karl V og søke kongens støtte for et økumenisk konsil. Han ledsaget dessuten kardinal Farnese, som var pavelig legat både til Frankrike og til Spania.

### Biskop, kardinal
Ardinghelli, som fra 1541 til 1547 var biskop av Fossombrone, ble av Paul III elevert til kardinal den 19. desember 1544. I januar tilviste paven ham *[[Sant'Apollinare alle Terme Neroniane-Alessandrine|Sant'Apollinare]]* som tittelkirke.

I 1545 ble han prefekt for den apostoliske signatura. Han fratrådte som biskop av Fossombrone den 16. mars 1547.

Han døde i Palazzo Baldassini i Roma den 23. august 1547. og ble begravet i *[[Santa Maria sopra Minerva]]*.

## Litteratur
Mario Rosa: «Ardinghelli, Niccolò». In Alberto M. Ghisalberti (utg.): *Dizionario Biografico degli Italiani* (DBI). Bind 4: Arconati–Bacaredda. Istituto della Enciclopedia Italiana, Roma 1962.
## Referanser


## Eksterne lenker
* The Cardinals of the Holy Roman Church
Vladimir Karpets

**Vladimir Aleksandrovitsj Karpets** (russisk Владимир Александрович Карпец, født 20. september 1980 i Leningrad) er en russisk syklist.

Han debuterte som profesjonell syklist i 2001 for laget Itera, og gikk i 2003 til *Banesto*, som siden har endret navn til Caisse d'Epargne og Movistar Team. Fra 2009-sesongen syklet han for russiske Katjusja, men gikk tilbake til Movistar Team før 2012-sesongen.

## Referanser


## Eksterne lenker
* 
*
Otto Truchsess von Waldburg

**  Otto Truchsess von Waldburg ** (født 26. februar 1514 på borgen Scheer ved Sigmaringen i Hohenzollern-Sigmaringen, død 2. april 1573 i Roma) var en av den katolske kirkes kardinaler. Han var biskop av Augsburg i Bayern fra 1543.

Han ble kreert til kardinal av pave Paul III den 19. desember 1544, med *[[Santa Balbina]]* som tittelkirke. Han ble senere overført til tittelkirkene *[[Santa Sabina]]* og så *[[Santa Maria in Trastevere]]*, og ble til sist kardinalbiskop av Sabina.

Det hadde vært et visst kirkelig forfall i Augsburg og som en følge av dette hadde protestantismen fått en viss utbredelse. Kardinal Truchsess motvirket dette ved visitaser, edikter, synoder og forbedringer av religionsundervisningen. Han grunnla universitetet i Dillingen, så vel som et presteseminar samme sted. Etter noen år overlot han ledelsen av disse institusjonen til jesuittene. I 1552 ble bispedømmet herjet av Moritz av Sachsens styrker.

Fra 1568 bodde han fast i Roma.
## Litteratur
* Braun, *Gesch. der Bischofe von Augsburg*, III (Augsburg, 1814)
* DuhrQue, *llen zu einer Biogr. des Kard. Otto Truchsess von Waldburg* in Hist. Jahrbuch, VII (Munich, 1886), 177–209, and XX (Munich, 1899), 71–4.
* Janssen, *History of the German People*, tr. Christie, VI–IX (London, 1905–8), passim
* Truchsess, *Literae ad Hosium*, ed. Weber (Ratisbon, 1892)
* Weber, *Card. Otto Truchsess* i Hist.-pol. Blatter, CX (Munich, 1892)., 781–96
* Oxford University Press, Cardinal Otto Truchsess Von Waldburg And His Role As Art Dealer For Albrecht V OF Bavaria (1568–73)By Noes M. Overbeeke (http://jhc.oxfordjournals.org/content/6/2/173.full.pdf+html)
## Referanser


## Eksterne lenker
* Biografi på The Cardinals of the Holy Roman Church
Andrea Cornaro

** Andrea Cornaro** (født 18. desember 1511 i Venezia i Italia, død 30. januar 1551 i Roma) var en av Den katolske kirkes kardinaler. Han var biskop av Brescia i Italia fra 1532.

Han ble kreert til kardinal av pave Paul III den 19. desember 1544.

Han var nevø til kardinalene Marco Cornaro og Francesco Cornaro. I perioden 1500 til 1789 var ni medlemmer av Cornaroslekten kardinaler.

## Eksterne lenker
*  Biografi på The Cardinals of the Holy Roman Church
Terrorangrepet i Sharm el-Sheikh 23. juli 2005

**Terrorangrepet i Sharm el-Sheikh 23. juli 2005** var en serie bombeeksplosjoner i den egyptiske feriebyen Sharm el-Sheikh på sydspissen av Sinaihalvøya. Minst 88 mennesker ble drept i angrepet, og over 150 ble såret. Det antas at eksplosjonene ble utløst av bilbomber. 

## Referanser
Georges d’Armagnac

**Georges d'Armagnac** (1501–1585) var en av Den katolske kirkes kardinaler. Han var biskop av Rodez i Frankrike, og senere erkebiskop av Avignon.

Han ble kreert til kardinal av pave Paul III den 19. desember 1544, med *[[San Lorenzo in Lucina]]* og senere med *[[San Nicola in Carcere]]* som tittelkirke.

## Eksterne lenker
* The Cardinals of the Holy Roman Church
Francesco Sfondrati

** Francesco Sfondrati** (født 26. oktober 1493 i Cremona i Italia, død 31. juli 1550 samme sted) var en av den katolske kirkes kardinaler.

Keiser Karl V gjorde ham til greve av Riviera di Lecco. Da han ble enkemann, trådte han inn i den geistlige stand, og kalt til Roma. I 1542 ble han biskop av Sarno.

Han ble kreert til kardinal av pave Paul III den 19. desember 1544.

Han ble en entusiastisk pådriver for den kirkelige reform, og ble medlem av inkvisisjonen. Han var involvert i arbeidet med å oppnå forsoning med protestantene i Tyskland. Han ble biskop også av Capaccio og senere av Cremona.

Etter Paul IIIs død var han den tyske keisers kandidat til paveverdigheten i 1550, men ble ikke valgt.

## Referanser


## Eksterne lenker
* Biografi på The Cardinals of the Holy Roman Church
Skilsmissekommune

**Skilsmissekommune** er et folkelig uttrykk for kommuner i Norge som har blitt delt igjen etter først å ha blitt slått sammen. Utrykket kom i bruk et tiår etter den store sammenslåingsprosessen i 1964, da flere sammenslåtte kommuner ble delt. Som hovedregel innebar delingen at man tilbakeførte kommunegrensene til situasjonen før 1964. Å referere til kommunedelinger og fylkesdelinger som skilsmisser har også blitt gjort på 2020-tallet.

* Tolga-Os i Hedmark: Delt i tidligere Tolga og Os kommuner.
* Fron i Oppland: Delt i tidligere Nord-Fron og Sør-Fron kommuner.
* Ringerike i Buskerud: Den tidligere Hole kommune gikk ut av, mens de øvrige fire forble i storkommunen.
* Ullensvang i Hordaland: Den tidligere Eidfjord kommune gikk ut av, mens de to øvrige forble i storkommunen.
* Stryn i Sogn og Fjordane: Det meste av tidligere Hornindal kommune gikk ut av, mens de to øvrige forble i storkommunen.
* Ørskog i Møre og Romsdal: Delt i tidligere Ørskog, Stordal og Skodje kommuner.
* Ålesund i Møre og Romsdal: Den nye Sula kommune gikk ut av, mens øvrige deler av tidligere Borgund forble i storkommunen.
* Brønnøy i Nordland: Den tidligere Sømna kommune gikk ut av, mens de to øvrige forble i storkommunen.
* Moskenes i Nordland: Delt i tidligere Flakstad og Moskenes kommuner.
* Salangen i Troms: Delt i tidligere Lavangen og Salangen kommuner.
* Haram og Ålesund i Møre og Romsdal ble i 2024 delt i tidligere Haram kommune og Ålesund kommune.

## Litteratur
*Jenssen, Jens Olai (mfl) *Ein skilsmissekommune i Bygde-Norge* (Samlaget, 1974)
*Juvkam, Dag. *Historisk oversikt over endringer i kommune- og fylkesinndelingen*. Statistisk sentralbyrå, 1999 nettversjon
Prince Motor Company

**Prince Motor Company (PMC)** var en japansk bilfabrikant fra 1952 inntil de ble slått sammen med Nissan i 1966.  Prince startet som Tachikawa Aircraft Company, kjent for å produsere den berømte Zero-jageren under andre verdenskrig.  Etter krigen gikk de inn i andre bransjer, og blant annet produserte de en elektrisk bil, kalt Tama, fra 1952.  Selskapet endret navnet sitt til Prince i 1955 for å hedre den japanske keiseren, kronprins Hirohito.

Prince produserte esklusive biler.  Blant de mest kjente er Skyline og Gloria, som begge ble tatt opp i Nissans modellprogram etter sammenslåingen.  Prince-organisasjonen ble bevart innenfor Nissan-systemet, men merket forsvant.

I Norge er Datsun/PMC Registeret en forening for Datsun og Prince Motor Company-entusiaster.

## Modeller
* Prince Tama (elektrisk bil og lastebil)
* Prince Skyline
* Prince Gloria
* Prince R380
* Prince Miler T430/T431/T440/T442 (pickup)
* Prince Homer (lastebil)
* Prince Clipper (lastebil)

## Eksterne lenker
* Datsun/PMC Registeret – Norsk forening for Datsun og PMC-entusiaster
Georges d’Ambroise

**Georges d'Ambroise** (født 1488 i Frankrike, død 25. august 1550) var en av den katolske kirkes kardinaler. Han var erkebiskop av Rouen i Frankrike. 

Han ble kreert til kardinal av pave Paul III den 16. desember 1545, med *[[Santa Susanna]]* som tittelkirke.

## Litteratur
* Louis Moréri: *Le Grand Dictionnaire historique*
* J. Balteau: *Dictionnaire de biographies françaises*
Henrik I av Portugal

**Henrik I av Portugal** (portugisisk *Dom Henrique*; født 31. januar 1512 i Lisboa i Portugal, død 31. januar 1580 i Almeirim) var konge av Portugal mellom 1578 og 1580. Han var den portugisiske kong Manuels femte sønn. Han var dessuten en av Den katolske kirkes kardinaler, og var erkebiskop av Braga, Évora og Lisboa.

## Liv og virke
### Bakgrunn
Henrik var sønn av Manuel I av Portugal og hans hustru Maria av Aragon, og yngre bror til Johan III, og som sådan ble det ikke forventet at han skulle kunne havne på den portugisiske trone.

### Biskop, kardinal
Han lot seg ordinere og ble  i 1526 prior av Coimbra og i 1538 erkebiskop av Braga og 1545 erkebiskop av Évora. I 1557 etterfulgte han sin bror Afonso de Portugal som abbed for det kongelige abbedi Alcobaça og ble i 1564 erkebiskop av Lisboa of primas av Portugal. I 1539 var han blitt generalinkvisitor og i 1545 kardinal. I 1561 ble han pavelig legat.

Han var regent for sin unge nevø Sebastian I av Portugal i 1557-68.

### Konge
Etter Sebastians død i Marokko i 1578 ble han selv konge.

Han ble kreert til kardinal av pave Paul III den 16. desember 1545. Som katolsk prest var han forpliktet til å leve i sølibat, men da han ble konge, søkte han paven om å bli fritatt for dette løftet, slik at han kunne gifte seg og produsere en arving til tronen. Søknaden ble aldri ferdigbehandlet; det er mulig at pave Gregor XIII lot saken hvile idet han ikke ville ta sjansen på å komme på kant med kongr Filip II av Spania.

Kongen døde i en alder av 78 år uten å ha fått noen arvinger.

Han var den siste konge av slekten Aviz. Han ble etterfulgt av sin fetter, Filip II av Spania etter at Anton av Portugal hadde regjert bare noen dager.

## Referanser


## Litteratur
* Marcus Wüst: *Heinrich I. von Portugal.* I: *Biographisch-Bibliographisches Kirchenlexikon* (BBKL). Band 36, Bautz, Nordhausen 2015.

## Eksterne lenker
* Biografi på The Cardinals of the Holy Roman Church
Ranuccio Farnese

**Ranuccio Farnese** (født 11. august 1530, død 29. oktober 1565) var en av Den katolske kirkes kardinaler. Han var administrator av erkebispedømmet Napoli og bispedømmet Bologna, erkebiskop av Ravenna og latinsk patriark av Konstantinopel.

Han ble kreert til kardinal av pave Paul III den 16. desember 1545.

## Referanser


## Eksterne lenker
* Biografi på The Cardinals of the Holy Roman Church
Ancona (provins)

**Provinsen Ancona** (it. *Provincia di Ancona*) er en provins i regionen Marche i det sentrale Italia. Ancona er provinsens hovedstad. 

Provinsen er på 1940 km² og hadde i 2001 en befolkning på 448.473. Den ligger mellom Adriaterhavet i øst og Appenninene i vest. Storparten av befolkningen er langs kysten; en fjerdedel av dem bor i provinshovedstaden Ancona. Andre viktigere byer i provinsen er  Castelfidardo, Chiaravalle, Fabriano, Falconara Marittima, Jesi, Loreto, Osimo og Senigallia.

Blant kjente personer fra provinsen Ancona kan nevnes maleren Gentile da Fabriano (født i Fabriano), komponisten  Gaspare Spontini (født i Maiolati, nå kalt Maiolati Spontini), Vito Volterra (Ancona), pave Leo XII (Genga, skjønt noen mener at han var født i den umbriske byen Spoleto), pave Pius IX (Senigallia), og Maria Montessori (Chiaravalle).

## Eksterne lenker
*
Ä

**Ä** (minuskel **ä**) er et tegn i flere utvidede latinske alfabeter, bokstaven *[[A]]* med omlyd (på tysk *umlaut*, eller på norsk tødler), eller bokstaven A med trema.

## Bokstaven ''Ä''
Bokstaven *Ä* finnes i tysk, svensk, finsk, estisk, slovakisk og skoltesamisk, der den er en vokallyd. I finsk er den alltid []; i svensk og estisk varierer den mellom [] og [], for eksempel i de svenske ordene *här* [] og *vägg* []. På skoltesamisk representerer den en åpen front vokal [], i motsetning til *a* som representerer en åpen bakvokal [].

I slovakisk representerer *Ä* lyden [] (eller en gammeldags, men likevel korrekt []). Det diakritiske tegnet kalles *dve bodky* («to prikker»), og bokstavens fulle navn er *a s dvomi bodkami* («a med to prikker»).

Bruk av *Ä* er uvanlig i norsk. Et eksempel på bruk er navnet Märtha Louise, hvor bokstaven likedan uttales som [].

Tegnet har oppstått ved at e-en i *ae* ble satt over a-en. E-en er med tiden redusert til to prikker.
Charles de Lorraine-Guise

**  Charles de Lorraine-Guise ** (født 17. februar 1524 i Joinville i Frankrike, død 26. desember 1574 i Avignon) var en av den katolske kirkes kardinaler. Han var erkebiskop av Reims i Frankrike.

Han ble kreert til kardinal av pave Paul III den 27. juli 1547, med *[[Santa Cecilia in Trastevere|Santa Cecilia]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Piper Cars

**Piper Cars** var en britisk produsent av sportsbiler og løpsbiler. Selskapet ble stiftet i 1966 av George Henrotte, en tidligere racerfører, i *Hayes, Bromley*, England før det flyttet til Kent. Selskapet startet produksjon av biler i 1967 i *Wokingham, Berkshire* og fra 1973 også i *South Willingham, Lincolnshire*.

Den første gatemodellen av Piper GT (designet av Tony Hilder), ble presentert i januar 1967, og ble satt i produksjon straks etter som en *kit-car* for hjemmebygging. Bilen hadde motoren plassert foran og bakhjulstrekk, et rørchassis og var utstyrt med hjuloppheng foran fra Triumph Herald og Ford bakaksel. Bilen kunne utstyres med en lang rekke motorer. Problemer med de første eksemplarene som ble produsert sørget for at videre produksjon ble utsatt til året etter, da en drastisk forbedret versjon ble lansert, under navnet *GTT*.

Samtidig ble en midtmotorisert Gruppe 6 løpsmodell, GTR, utviklet, men kun en håndfull eksemplarer ble bygget før dette ble lagt til side på grunn av dødsfallet til selskapet eier, Brian Sherwood, høsten 1969.

To ansatte, Bill Atkinson og Tony Waller, tok over selskapet og ga det navnet Embrook Engineering. Samtidig stoppet de all racingaktivitet, og fokuserte på å forbedre gatemodellene. I 1971 ledet dette til en ny oppgradering, kjent som *Piper P2*, med en rekke oppgraderinger i chassis, karosseri og interiør. Denne modellen forble i produksjon frem til midten av 1970-tallet. Anslag på total produksjon varierer fra rundt 80 til over 100 eksemplarer.

Selskapet som i dag heter **Piper Cams** var et selskap tilknyttet **Piper Cars**.

## Eksterne lenker
* 
* The Piper Club
Puma (bil)

**Puma** var et brasiliansk bilmerke, produsert av en rekke forskjellige firmaer opp gjennom tiden.  Det ble brukt på løps- og sportsbiler.

Det hele startet med noen løpsbiler bygget av Genaro ‘Rino’ Malzoni, en bonde med interesse for motorsport.  Han bygget en bil som han kalte Malzoni GT for bruk i løp i Brasil i 1965.  Selskapet *Sociedade de Automoveis Lumimari* ble startet i 1966 av Malzoni og andre, og de bygget 35 biler det første året og 125 året etter.  I 1966 ble selskapet omdøpt til *Puma Veiculos e Motores*, og bilen ble hetende Puma GT.

De brukte motorer fra Vemag, selskapet som bygde DKW i Brasil.  Vemag ble kjøpt av Volkswagen, og fra 1968 ble Malzoni GT bygget på den brasilianske Volkswagen Karmann-Ghia-plattformen.  

Fram til 1985 ble Puma-biler bygget av dette selskapet, i noen hundre eksemplarer i året.  Andre modeller ble utviklet, og noen ble eksportert til Sør-Afrika.  Selskapet hadde økonomiske problemer etter oljekrisen på 1970-tallet og brann og oversvømmelse i lokalene.

I 1985 ble bilmerket solgt til Araucária Vehicles, som ikke hadde noen suksess med produksjonen.  I 1991 opphørte produksjonen totalt.

## Eksterne lenker
* 
* Fanside (engelsk)
Midtvesten

**Midtvesten** (*Midwest*) er en region i USA. Navnets betydning er til dels foreldet, da det viser til det midtre vestlige området (*Middle West*) av USA *før* Louisianakjøpet i 1803. Nå utgjør denne regionen hverken det midtre eller vestre området av USA. Området er et av verdens rikeste jordbruksstrøk med produksjon av mais, soyabønner, hvete og svinekjøtt. Chicago er den største byen i Midtvesten, fulgt av Detroit. Størstedelen av norsk utvandring til USA på siste halvdel av 1800-tallet var til Midtvesten.

Området kalles også *the heartland*, «hjertelandet», i likhet med *homeland security* en bastion i globaliseringens tidsalder. Men frem til 1911 bestod storparten av amerikansk eksport av jordbruksvarer, så Midtvestens bønder var opptatt av sitt store marked utenlands. «Hjertelandet» omfatter Midtvestens landlige strøk som nasjonens symbolske hjerte.

Midtvesten defineres av Folketellingsbyrået som disse 12 delstatene:
* Illinois
* Indiana
* Iowa
* Kansas
* Michigan
* Minnesota
* Missouri
* Nebraska
* Nord-Dakota
* Ohio
* Sør-Dakota
* Wisconsin
En seismisk sone kalt New Madrid strekker seg over 8 stater i Midtvesten, og fremkaller rundt 200 mindre jordskjelv årlig. I årsskiftet 1811/12 var det flere store jordskjelv med episenter i Missouri og styrke opp til 7,7. Skjelvet 7. februar 1812 snudde Mississippi-elvens løp så den rant nordover i flere timer.  Rystelsene skapte Reelfoot Lake, druknet innbyggerne i en indianerlandsby og raserte enorme områder i urskogen. Pramdragere på elven klarte seg og fortalte hva som var hendt.

## Referanser
Qvale

**Qvale** var et italiensk bilprodusent, stiftet av amerikaneren Kjell Qvale i 2000.  Deres eneste modell var Qvale Mangusta som opprinnelig var en De Tomaso Biguà.  Qvale overtok rettighetene til bilen etter konflikter med sin kompanjong Alejandro De Tomaso.  De var gått sammen om å bygge bilen, med Qvale som sponsor, men De Tomaso trakk seg og tok med seg rettighetene til navnet.

Rundt 270 biler ble bygget i perioden 2000&ndash;2002, og de fleste ble eksportert til USA.  Qvale ble senere solgt til MG Rover, som gikk konkurs i 2005.

## Eksterne lenker
*  (engelsk)
Bibelbeltet

**Bibelbeltet** er et kallenavn for regioner i flere land der misjon og kristen forkynnelse står sterkt, blant annet i Nederland, i USA og i de områdene av Skandinavia der frikirkelig evangelisk protestantisme utgjør en gjennomgripende del av kulturen. I USA, hvor betegnelsen ble lansert i 1924, tilsvarer Bibelbeltet omtrent sørstatene (selv om Nord-Dakota har den laveste andelen ikke-religiøse, med 5 %). I kolonitiden (1606–1776) var sørstatene et tyngdepunkt for den anglikanske kirke. Senere har området vært preget av baptistiske og metodistiske vekkelsesbevegelser.

## I Nederland
I Nederland strekker bibelbeltet seg fra Zeeland i sørvest, gjennom Betuwe og Veluwe, til de nordlige delene av Overijssel. Også Flevoland har blitt en del av det nederlandske bibelbeltet. Dette området ble utvunnet fra havet i perioden 1957&ndash;1986. Den ortodokse formen for reformert kristendom som tidligere preget befolkningen ved IJsselmeer fikk snart fotfeste også i de nye områdene – som ble en egen provins så sent som i 1986. Den historiske årsaken til det nederlandske bibelbeltet er katolikkenes forfølgelse av protestanter under og etter åttiårskrigen.

## I Norden
I Sverige finnes det et bibelbelte sør for innsjøen Vättern, ved Jönköping der særlig pinsemenighetene står sterkt. Dette bibelbeltet fortsetter i Bohuslän, et område hvor frikirkene tradisjonelt er sterke. I Danmark er den pietistiske indremission særlig tallrike i bibelområdet omkring Ringkøbing Fjord i Vest-Jylland.

## Norge
Bibelbeltet brukes også om et område med høy folkelig kristen tro i Norge. Noen bruker begrepet om Sørvestlandet, andre inkluderer hele kysten fra Agder til Møre og Romsdal, eller Vestlandet og Sørlandet.

## Referanser